बिग बॉस में एक्ट्रेस Koena Mitra ने एक्स बॉयफ्रेंड को लेकर किया बड़ा खुलासा, कही यह बात...  
कोएना मित्रा का बड़ा खुलासा
अपने पूर्व बॉयफ्रेंड के बारे में की बात
'बिग बॉस' में किया खुलासा
टीवी रियालिटी शो 'बिग बॉस' के 13वें (Bigg Boss 13) सीजन की कंटेस्टेंट अभिनेत्री कोएना मित्रा (Koena Mitra) ने अपने पूर्व रिलेशनशिप के बारे में बात की. बिग बॉस के घर में सिद्धार्थ शुक्ला और दलजीत कौर के साथ कोएना को अपने पूर्व बॉयफ्रेंड के बारे में बात करते देखा गया, जिसमें वह बताती हैं कि किस तरह उनका बॉयफ्रेंड उन्हें भारत छोड़कर अपने साथ तुर्की में बसने के लिए धमकाता था.
बिना अपने बॉयफ्रेंड का नाम लिए कोएना मित्रा (Koena Mitra) ने एक घटना का जिक्र भी किया कि एक बार उनका बॉयफ्रेंड उनके घर आया था और उसने कोएना को उनके ही बाथरूम में बंद कर दिया था, जिसके 3 घंटे बाद एक कर्मचारी की मदद से वह बाथरूम से बाहर निकल पाई थी.

Aa gaya hai #BiggBoss13 ka pehla #WeekendKaVaar with @BeingSalmanKhan. Dekhiye aaj raat 9 baje jab niklega gharwalo ka asli result!
Anytime on @justvoot.@Vivo_India@bharatpeindia#BiggBoss#BB13#SalmanKhanpic.twitter.com/SaLKgH6QAU

इस घटना से कोएना काफी घबरा गई थीं, जिसके बाद कोएना मित्रा (Koena Mitra) ने उससे रिश्ता तोड़ लिया था. हालांकि, उन्होंने यह भी बताया कि इसके बाद करीब तीन साल तक 'किसी को डेट करने की उनकी हिम्मत नहीं हुई.' कोएना को फिल्म 'मुसाफिर' का गाना 'साकी साकी' में उनके डांस से लोकप्रियता मिली थी. 'बिग बॉस 13' (Bigg Boss 13) कलर्स पर प्रसारित हो रहा है.